EkBass/fiwiki-20250220-pages-articles huggingface dataset:
Karpasia

Karpasia (, myös Karpaseia, , Karpasos, , ) oli antiikin aikainen kaupunki ja kaupunkivaltio (polis) Kyproksen saarella. Se sijaitsi noin kolme kilometriä pohjoiseen nykyisestä Rizokárpason kylästä. == Maantiede == Karpasia sijaitsi Kyproksen koillisosassa olevalla pitkällä niemimaalla, joka nykyisin tunnetaan myös nimellä Karpasía. Kaupungilla oli pieni luonnonsatamalahti. Karpasian vastapäätä Vähän-Aasian Kilikian rannikolla sijaitsi Sarpedonin niemi.Strabon: Geografia 14; Ptolemaios: Geografia 5.14.4. Karpasian kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. == Historia == pienoiskuva|vasen|260px|Pyhän Filonin (Ágios Fílon) kirkon rauniot Karpasian paikalla. Kreikkalaisessa mytologiassa Karpasian perustajana pidettiin Pygmalionia. Arkeologisten löytöjen perusteella kaupunki on ollut olemassa viimeistään 700-luvulla eaa. Kaupungin kansalaisista käytettiin etnonyymejä Karpaseōtēs () ja Karpaseus (). Karpasian historiasta tiedetään vain vähän. Ensimmäinen historiallinen maininta siitä on sotien yhteydessä vuodelta 399 eaa. Demetrios Poliorketes rantautui joukkoineen Kyprokselle Karpasiassa vuonna 306 eaa. Hän valtasi kaupungin läheisen Uranian ohella, jätti laivastonsa sinne suojaan ja eteni maitse kohti Salamista.Diodoros Sisilialainen: Historian kirjasto 20.48. Karpasia kukoisti vielä hellenistisellä ja roomalaisella kaudella sekä varhaiskristillisellä ajalla, jolloin se toimi piispanistuimena. Se hylättiin varhaisella bysanttilaisella kaudella arabien hyökkäyksen vuonna 647 jaa. seurauksena. Kaupungin alueella on suoritettu vähäisiä kaivauksia 1930-luvulla. == Rakennukset ja löydökset == pienoiskuva|240px|Pyhän Filonin kirkon lattiamosaiikkeja. Karpasian raunioalue käsittää noin 3 neliökilometrin kokoisen alueen rannikolla. Kaupunki on ollut ympäröity muurein. Niiden reitti voidaan jäljittää kauttaaltaan, ja niistä on säilynyt joitakin jäänteitä samoin kuin sataman aallonmurtajista, jotka sijaitsivat muurin merenpuoleisissa päissä. Muurien jäljellä olevat osat ovat kuitenkin ilmeisesti bysanttilaiselta ajalta, jolloin muurit olivat antiikin aikaa pienemmät. Aallonmurtajista itäisen jäljellä oleva pituus on noin 100 metriä ja läntisen noin 120 metriä. Kaupungin pyhäköistä ja kulteista ei ole tietoa. Jonkun temppeliksi oletetun rakennuksen marmorisia pylväänosia on löydetty. Piirtokirjoitusten perusteella kaupungissa oli gymnasion. Kaupungin hautausmaat on löydetty sen länsipuolelta. Löytöihin kuuluu muun muassa kallioon kaiverrettuja hautoja. Kaupunkiin vettä johtaneesta akveduktista on säilynyt osia. Bysanttilaisen kauden jäänteisiin kuuluvat Pyhän Filonin (Ágios Fílon) kirkon rauniot, jotka ovat alueen huomattavimmat jäänteet. Kirkko on rakennettu 1300-luvulla, ja sen paikalla on ollut vanhempi varhaiskristillinen kirkko 400/500-luvulla jaa. Karpasiasta tehdyt esinelöydöt ovat Kyproksen museossa Nikosiassa sekä useissa eri museoissa Isossa-Britanniassa, kuten Ashmolean Museumissa. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Famagustan alue Luokka:İskelen alue
Keryneia (Kypros)

Keryneia (, ) oli antiikin aikainen kaupunki ja kaupunkivaltio (polis) Kyproksen saarella. Se sijaitsi nykyisen Kyrenian eli kreikkalaisittain Kerýneian kaupungin paikalla. == Maantiede == Keryneia sijaitsi Kyproksen pohjoisrannikolla itään Lapethoksesta. Keryneian kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. == Historia == Keryneia oli yksi Kyproksen vanhoista kuningaskunnista. Kreikkalaisessa perinteessä sen perustajana pidettiin Akhaiasta tullutta Kefiosta. Kaupungin paikan läheltä on löydetty merkkejä asutuksesta mykeneläisellä kaudella, mutta kaupungin varsinaiselta paikalta varhaisimmat löydöt ovat vasta hieman myöhemmältä geometriselta kaudelta. Keryneian historiasta tiedetään suhteellisen vähän. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupungin nimi esiintyy lukuisissa eri muodoissa, yllä mainittujen lisäksi myös muodoissa Keryneia, Kerynia, Kerōnia, Keraunia, Korōneia, Korōnē, Kyrēnia, Kyrēneia ja Kinyreia (), ja latinaksi myös Cerinea ja Corineum. Kaupungin kansalaisista käytettiin muun muassa etnonyymejä Kerynitēs () ja Keronitēs (). Keryneian viimeinen kuningas oli oletettavasti Themison. Ptolemaios vangitsi tämän vuonna 312 eaa., koska tämän epäiltiin olleen Antigonoksen puolella. Varhaiskristillisellä kaudella Keryneia oli piispanistuin. Kaupunki säilyi olemassa varhaiselle bysanttilaiselle kaudelle saakka. Se tuhoutui arabien hyökkäyksessä vuonna 647 jaa. Nykyinen Kyrenian kaupunki säilyttää kreikkalaisessa nimessään Kerýneia antiikin aikaisen kaupungin nimen; sen länteen vakiintunut nimimuoto Kyrenia (Cyrenia) on peräisin keskiajalta. == Rakennukset ja löydökset == Antiikin Keryneian jäänteitä on löydetty eri puolilta nykyistä kaupunkia. Arkaaisen ja klassisen kauden jäänteitä ei kuitenkaan ole löydetty. Kaupunki sijaitsi merenrannalla. Sen satamana toimi lahti nykyisen Kerýneian linnan vieressä. Siinä on jäljellä joitakin aallonmurtajien jäänteitä. Keryneiassa on ollut ainakin Afroditelle ja Apollonille omistetut pyhäköt sekä gymnasion. Yhden pyhäkön jäänteet, jonka jumaluutta ei tunneta, on löydetty. Kaupungin alueen ulkopuolelta on löydetty hautoja, jotka ovat merkittävimmät antiikin aikaiset löydöt kaupungista. Esinelöydöt ovat paikallisessa museossa sekä Kyproksen museossa Nikosiassa. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Kyrenia
Khytroi

Khytroi (, myös Khytros/Khythroi/Khythereia, , ) oli antiikin aikainen kaupunki Kyproksen saarella. Se sijaitsi nykyisen Kythréan kylän lähellä sen itäpuolella. == Maantiede == Khytroi sijaitsi Kyproksen pohjoisosissa noin yhdeksän kilometrin päässä saaren pohjoisrannikosta. Sen kautta kulki Keryneiasta Salamiihin johtanut tie. Etäisyys kumpaankin kaupunkiin oli noin 37–38 kilometriä. Khytroin lähellä sijaitsi saaren tärkein vesilähde, joka tunnetaan nykyisin nimellä Kefalóvrysi. Siitä johdettiin vettä akveduktilla muun muassa Salamiihin. == Historia == Khytroi oli yksi Kyproksen vanhoista kuningaskunnista. Sen oletetaan olleen Ateenan siirtokunta. Kreikkalaisen perinteen mukaan sen perustaja oli Khytros, Aledroksen Akamaan pojan poika. Kaupungin kansalaisesta käytettiin etnonyymiä Khytrios (). Assyrialaisissa lähteissä kaupunki esiintyy oletettavasti nimimuodossa Kitrusi. Kaupungin paikka on ollut asuttu jo mykeneläisellä kaudella eli myöhäisellä pronssikaudella, ja lähiseudulta on löydetty merkkejä asutuksesta jo neoliittisella kaudella. Khytroin historiasta tiedetään vain vähän. Kreikkalaisissa lähteissä sen nimi esiintyy ensimmäisen kerran vasta Lysiaan puheissa 300-luvulla eaa. Varhaiskristillisellä kaudella Khytroi oli piispanistuin. Kaupunki säilyi olemassa varhaiselle bysanttilaiselle kaudella saakka, mutta hylättiin arabien tuhottua sen vuonna 912. == Rakennukset ja löydökset == Khytroin kaupunki koostui akropoliista eli yläkaupungista sekä alakaupungista. Akropoliina toimi kaupungin pohjoisosassa ollut kukkula, joka nykyisin tunnetaan nimellä Katsourkás. Alakaupunki levittäytyi sen eteläpuolelle. Kaupunginmuureista ei ole säilynyt jäänteitä. Kaupungissa tiedetään piirtokirjoitusten perusteella olleen Artemiille, Hermeelle ja Herakleelle omistetut pyhäköt sekä gymnasion, mutta niitä ei ole löydetty. Joku pyhäköistä on mahdollisesti sijainnut akropoliilla. Toiselta kukkulalta kaupungin luoteispuolelta on löydetty Afrodite Pafian pyhäkön rauniot. Pyhäkkö on ollut käytössä arkaaiselta roomalaiselle kaudelle saakka. Khytroihin liittyi myös Apollon Agyateen pyhäkkö, joka on löydetty noin kolme kilometriä kaupungin paikasta etelään. Se on ollut käytössä arkaaiselta hellenistiselle kaudelle. Kaupungin hautausmaat on löydetty sen etelä- ja kaakkoispuolelta. Khytroista tehdyt esinelöydöt ovat Kyproksen museossa Nikosiassa. Löytöihin lukeutuu muun muassa suurikokoinen keisari Septimius Severusta esittävä pronssipatsas. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Nikosian alue Luokka:Lefkoşan alue
Nicole Billa

Nicole Billa (s. 5. maaliskuuta 1996) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa kesäkuun 2022 loppuun mennessä 78 maaottelua, joissa hän on tehnyt 42 maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi lokakuussa 2013 Unkaria vastaan. Seuratasolla Billa on edustanut saksalaista TSG 1899 Hoffenheimia vuodesta 2015. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1996 syntyneet Luokka:Elävät henkilöt
Lapethos

Lapethos (, myös Lapathos, , Lēpēthis, ja Lapithos, , ) oli antiikin aikainen kaupunki ja kaupunkivaltio (polis) Kyproksen saarella. Se sijaitsi lähellä nykyisiä Lápithoksen (Lapta) ja Karaváksen (Alsancak) kyliä. == Maantiede == Lapethos sijaitsi Kyproksen pohjoisrannikolla noin 10 kilometriä länteen Keryneiasta lähellä nykyistä Acheiropoíitoksen luostaria. Lapethoksen kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. == Historia == Lapethos oli yksi Kyproksen vanhoista kuningaskunnista. Kreikkalaisen perinteen mukaan sen perustivat Lakoniasta tulleet asuttajat Praksandroksen johdolla. Arkeologisten löytöjen perusteella kaupunki on ollut olemassa jo myöhäisellä pronssikaudella eli mykeneläisellä kaudella. Kaupungin kansalaisista käytettiin etnonyymejä Lapētheus () ja Lapēthios (). Lapethoksen historiasta tiedetään suhteellisen vähän. Kaupunki löi omaa hopearahaa 400-luvulta eaa. lähtien. Joidenkin sen kuninkaiden nimet 400- ja 300-luvuilta eaa. tunnetaan näiden rahojen kautta. Jossakin vaiheessa kaupunki on kuninkaiden nimistä päätellen ollut foinikialaisten vallassa. Lapethoksen nimi esiintyy antiikin historiassa ensimmäisen kerran vasta vuonna 312 eaa., jolloin sen kuninkaana oli Praksippos. Ptolemaios pidätti tämän epäiltynä Antigonoksen puolella olemisesta. Lapethos oli olemassa vielä varhaisella bysanttilaisella kaudella, jolloin se oli piispanistuin. Kaupunki hylättiin arabien hyökkäyksen vuonna 647 jälkeen. Lapethoksessa on suoritettu vain vähän arkeologisia kaivauksia, pääasiassa vuosina 1913 ja 1915. == Rakennukset ja löydökset == Lapethoksen raunioita on laajalla alueella rannikolla. Kaupungin akropoliina toimi ilmeisesti sen keskellä sijainnut kallioinen kukkula. Kaupunki oli ympäröity muurein, joiden reitti voidaan jäljittää niiden koko matkalta. Myös kaupungin sataman aallonmurtajista on säilynyt jäänteitä. Läntisen aallonmurtajan pituus on noin 155 metriä ja pohjoisen noin 40 metriä. Lapethoksen pyhäköistä tai kulteista ei ole tietoa. Piirtokirjoitusten perusteella kaupungissa oli gymnasion, ja siellä oletetaan olleen myös teatteri. Kaupungin itäpuolelta on löydetty sen hautausmaita sekä antiikin aikaisia kala-altaita, joista suurin on kooltaan noin 30 × 13,3 metriä ja metrin syvyinen. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Kyrenian alue Luokka:Girnen alue
Ledrai

Ledrai (, myös , ) oli antiikin aikainen kaupunki Kyproksen saarella. Se sijaitsi Pediaíos-joen tasangolla nykyisen Nikosian eteläosan alueella. == Historia == Ledrain paikalla on ilmeisesti ollut asutusta jo neoliittisella kaudella ja uudelleen viimeistään mykeneläisellä kaudella eli myöhäisellä pronssikaudella. Ledrain kaupunki on ollut olemassa viimeistään geometriselta kaudelta lähtien. Se oli yksi Kyproksen vanhoista kaupunkikuningaskunnista. Assyrialaisissa lähteissä mainitaan kaupunki nimeltä Ledir, mikä saattaa viitata Ledraihin. Kaupungin historiasta antiikin aikana tiedetään vain vähän. Evankelista Markuksen mainitaan käyneen Ledraissa vuonna 52 jaa. matkalla Salamiista Limeniaan. Ledrai oli olemassa vielä varhaiskristillisellä kaudella, jolloin se oli piispanistuin. 300-luvulla sen piispana mainitaan Trifyllios. == Rakennukset ja löydökset == Ledrain jäänteitä on löydetty Nikosian eteläosista venetsialaisaikaisen kaupunginmuurin kummaltakin puolelta pääasiassa sattumalöytöinä. Rakennuslöytöihin lukeutuvat muun muassa Apollonille omistetuksi oletetun pyhäkön jäänteet. Piirtokirjoitusten perusteella kaupungissa tiedetään olleen myös Afroditen kultti ja tälle omistettu pyhäkkö, mutta sitä ei ole löydetty. Ledrain hautausmaita on löydetty kaupungin länsi- ja eteläpuolelta. Esinelöytöihin kuuluu muun muassa mykeneläistä keramiikkaa. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Nikosia
Limenia

Limenia () oli antiikin aikainen kaupunki Kyproksen saarella. Se sijaitsi saaren luoteisrannikolla nykyisen Mórfounlahden rannalla Limnítiksen kylän paikalla. == Historia == Limenian historiasta tiedetään vain vähän. Kaupunki on ollut olemassa ainakin roomalaisella kaudella. Strabon mainitsee kaupungin, mutta sijoittaa sen ilmeisesti virheellisesti saaren sisäosiin etelään Soloista. Kaupunki mainitaan paikkana, jonka kautta evankelista Markus poistui saarelta ja jossa tämä vihki Auksibioksen Soloin piispaksi vuonna 52 jaa. Kaupungin paikalla on tehty joitakin kaivauksia vuonna 1889. == Rakennukset ja löydökset == Limenian paikalta on tehty vähäisiä löytöjä pääasiassa roomalaiselta kaudelta. Läheltä rantaa on löydetty pyhäkön jäänteet. Sen veistos- ja muut esinelöydöt ajoittuvat arkaaiselta hellenistiselle kaudelle. Kaupungin nimestä ja sen historian tunnetuista yksityiskohdista päätellen siellä oli satama. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Nikosian alue Luokka:Lefken alue
Viktoria Schnaderbeck

Viktoria Schnaderbeck (s. 4. tammikuuta 1991) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 81 maaottelua ja tehnyt niissä kaksi maalia. Hän pelasi muun muassa EM-kisoissa 2017, joissa Itävalta selviytyi välieriin ja Schnaderbeck oli joukkueen kapteeni. Ensimmäisen maaottelunsa hän pelasi toukokuussa 2007 Puolaa vastaan. Schnaderbeck siirtyi saksalaisesta Bayern Münchenistä englantilaisseura Arsenaliin vuonna 2018. Tammikuussa 2022 hän siirtyi Tottenham Hotspuriin. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Kearsarge-luokka

Kearsarge-luokka oli Yhdysvaltain laivaston kahden 1900-luvun alussa valmistetun aluksen muodostama predreadnought taistelulaivaluokka. Alukset oli suunniteltu rannikkopuolustuksen tarpeisiin ja kummankin aluksen tilaus vahvistettiin vuonna 1895. Kumpikaan alus ei osallistunut merkittäviin taisteluihin, vaikka ne kuuluivatkin niin kutsuttuun suureen valkoiseen laivastoon. == Alukset == Alusten hankinta vahvistettiin 2. maaliskuuta 1895 annetulla lailla.Gardiner 2002 s. 141 Kearsarge-luokan taistelulaivat Nimi Telakka Kölinlasku Vesille Valmis Kohtalo USS Kearsarge Newport News Shipbuilding and Dry Dock Company 30. kesäkuuta 1896 24. maaliskuuta 1898 20. helmikuuta 1900 muutettu nosturiksi 1920 myyty romutettavaksi 9. elokuuta 1955 USS Kentucky Newport News Shipbuilding and Dry Dock Company 30. kesäkuuta 1896 24. maaliskuuta 1898 15. toukokuuta 1900 myyty romutettavaksi 24. maaliskuuta 1923 == Lähteet == * * === Viitteet === *
Tamassos

Tamassos (, myös Tamasos/Temesē, , ) oli antiikin aikainen kaupunki Kyproksen saarella. Se sijaitsi nykyisen Politikón kylän paikalla. == Maantiede == Tamassos sijaitsi lähes Kyproksen saaren keskellä Pediaíos-joen länsirannalla lounaaseen nykyisestä Nikosiasta. Sen kautta kulki tie Soloista Tremithukseen. Kaupunki oli suhteellisen suurikokoinen, ja nykyinen Politikón kylä kattaa vain osan sen alueesta. Tamassos tunnettiin erityisesti kuparistaan, sillä se sijaitsi yhdellä saaren tärkeimmistä kuparikaivosalueista. Kaupungin ympäristö oli hedelmällistä maaperää.Ovidius: Muodonmuutoksia 10.644; Plinius: Naturalis historia 5.31, 7.195; Strabon: Geografia 14.684; Ptolemaios: Geografia 5.14.6. == Historia == Tamassoksen syntyhistoriaa ei tunneta. Paikka on ilmeisesti asutettu hyvin varhain sen kupariesiintymien vuoksi. Pronssikaudella Tamassos oli ilmeisesti Kyproksen tärkeintä kuparin kaivamisen ja kaupan aluetta. Varhaisin maininta siitä tässä yhteydessä on Homeroksella nimellä Temesē. Assyrialaisissa lähteissä kaupungin nimi esiintyy oletettavasti muodossa Tamesu. Kaupungin nimen alkuperäksi on esitetty foinikian sana themaes, joka tarkoittaa ”sulattamista”. Myöhempi antiikin aikainen kaupunki seurasi pronssikautista asutusta samalla paikalla.Homeros: Odysseia 1.184. Kaupungin varhaisin historiallisesti tunnettu tapahtuma ajoittuu 300-luvun eaa. puoleen väliin. Tuolloin Tamassoksen kuningas Pasikypros myi kuningaskuntansa 50 talentilla Kitionin kuninkaalle Pumiathonille ja vetäytyi eläkkeelle Amathukseen. Aleksanteri Suuri valtasi kaupungin ja antoi sen Salamiin kuninkaalle Pnytagoraalle. Kaupunki kukoisti edelleen hellenistisellä ja roomalaisella kaudella. Varhaiskristillisellä kaudella se toimi piispanistuimena. Kaupungin kristillinen seurakunta oli oletettavasti saaren varhaisin. == Rakennukset ja löydökset == Tamassoksen kaupunki koostui akropoliista eli yläkaupungista sekä alakaupungista. Akropoliina toimi ilmeisesti kaupungin eteläosassa ollut kukkula. Kaupungin muureista on säilynyt joitakin jäänteitä. Kaupungin koillispuolelta Pediaíos-joen rannalta on löydetty Apollonille omistetun pyhäkön rauniot. Paikalta löydettiin vuonna 1836 Apollonin pronssipatsaasta peräisin oleva niin kutsuttu ”Chatsworthin pää”, joka on nykyisin British Museumissa. Kaupungin pohjoispuolelta on paikannettu Jumalten äidin pyhäkkö. Piirtokirjoitusten mukaan kaupungissa on ollut myös Afroditelle, Asklepiokselle, Artemiille ja Dionysokselle omistetut pyhäköt. Kaupungin hautausmaat on löydetty sen pohjois- ja länsipuolilta. Merkittävimpiin hautoihin kuuluvat kaksi niin sanottua kuningashautaa, joista toisessa on yksi ja toisessa kaksi hautakammiota. Alas kummallekin haudalle johtaa portaistettu dromos eli käytävä. == Lähteet == == Aiheesta muualla == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Nikosian alue
Thronoi

Thronoi (, ) oli antiikin aikainen kaupunki Kyproksen saarella. Se sijaitsi samannimisellä niemellä saaren kaakkoisrannikolla, nykyisen Sotíran kylän Agía Théklan alueella noin kahdeksan kilometriä länteen nykyisestä Agía Nápasta. Thronoin kaupungista tiedetään vain vähän. Strabon ja Ptolemaios mainitsevat sen, mutta Strabonin maininnasta jää epäselväksi, koskeeko se niemeä vai kaupunkia. Paikalla on paljon jäänteitä hellenistisen ja roomalaisen kauden kaupungista. Niihin kuuluu muun muassa kaupunginmuuria, pyhäkön jäänteet sekä kallioon kaivettuja kammioita. Paikalla on suoritettu vain vähän arkeologisia tutkimuksia. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Famagustan alue
Tremithus

Tremithus ( tai Tremithous, myös Tremēthūs, , Trimythos, ) oli antiikin aikainen kaupunki Kyproksen saarella. Se sijaitsi saaren itäisissä sisäosissa nykyisen Tremetousián kylän lähellä. == Historia == Tremithuksen historiasta tiedetään vain vähän. Se vaikuttaa kukoistaneen hellenistiseltä varhaiselle bysanttilaiselle kaudelle. Ptolemaios mainitsee sen Kyproksen sisämaan kaupunkien joukossa. Stefanos Byzantionlainen kutsuu sitä kyläksi ja sanoo sen saaneen nimensä alueella kasvaneesta tärpättipistaasista (terebinthos, Pistacia terebinthus). Kaupungin asukkaista käytettiin etnonyymejä Tremithūsios () ja Tremithopolitēs (). Varhaiskristillisellä kaudella Tremithus oli piispanistuin, ja sen ensimmäinen piispa oli Spyridon, jonka tiedetään osallistuneen muun muassa Nikean kirkolliskokoukseen vuonna 325. == Rakennukset ja löydökset == Tremithus on ollut suhteellisen pieni kaupunki. Joitakin sen jäänteitä on löydetty nykyisen kylän ympäristöstä. Piirtokirjoituksen perusteella kaupungissa on ollut Apollonin kultti ja pyhäkkö. Tiet yhdistivät Tremithuksen Salamiihin ja Kitioniin. Kaupungin hautausmaat on löydetty sen eteläpuolelta. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Lárnakan alue Luokka:Lefkoşan alue
Sarah Zadrazil

Sarah Zadrazil (s. 19. helmikuuta 1993) on itävaltalainen jalkapalloilija, pelipaikaltaan hyökkääjä tai keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 95 maaottelua ja tehnyt niissä 13 maalia. Hän pelasi muun muassa EM-kisoissa 2017, joissa Itävalta selviytyi välieriin ja Zadrazil teki yhden maalin. Ensimmäisen maaottelunsa hän pelasi elokuussa 2010 Turkkia vastaan. Seuratasolla Zadrazil on edustanut kotimaassaan viimeksi FC Bergheimia vuonna 2016. Yhdysvalloissa hän on edustanut East Tennessee State Universityn joukkuetta vuosina 2012–2015 ja Washington Spiritiä vuosina 2015–2016 sekä Saksassa 1. FFC Turbine Potsdamia vuosina 2016–2020 ja FC Bayern Müncheniä heinäkuusta 2020 alkaen. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Eurooppatie E80

Eurooppatie E80 on noin 6 100 kilometriä pitkä itä-länsisuuntainen eurooppatie, joka alkaa Portugalin Lissabonista ja päättyy Turkin ja Iranin väliselle Gürbulakin rajanylityspaikalle. Tie kulkee Portugalin, Espanjan, Ranskan, Italian, Kroatian, Montenegron, Serbian, Kosovon, Bulgarian ja Turkin valtioiden alueilla. Suurimpia kaupunkeja tien varrella ovat Lissabon, Valladolid, Toulouse, Nizza, Genova, Rooma, Podgorica, Pristina, Sofia, Istanbul ja Erzurum. Italian Pescaran ja Kroatian Dubrovnikin välillä tie kulkee laivareittinä Adrianmeren yli. ==Galleria== File:A25 (autoestrada).jpg|E80-tietä Portugalissa File:Autoroute A9 (Aude).JPG|E80 Audessa Etelä-Ranskassa File:Italia - autostrada A12 - svincolo per la A15.jpg|E80-tietä Sarzanan kohdalla Italiassa File:E 80 Dragoman.jpg|E80 Bulgariassa aivan Serbian rajalla File:Fatih Sultan Mehmet Bridge European shore.JPG|Fatih Sultan Mehmetin silta Turkin Istanbulissa yhdistää Euroopan ja Aasian ==Lähteet== 80 Luokka:Portugalin liikenne Luokka:Espanjan liikenne Luokka:Ranskan tiet Luokka:Italian tiet Luokka:Kroatian liikenne Luokka:Montenegron liikenne Luokka:Serbian liikenne Luokka:Kosovon liikenne Luokka:Bulgarian liikenne Luokka:Turkin tiet
Kirsi Tykkyläinen

Kirsi Tykkyläinen (s. 28. elokuuta 1949 Pieksämäki (Tilaajille.)) on suomalainen entinen diplomaatti ja kansainvälinen elokuva-alan vaikuttaja. Tykkyläinen varttui opettajaperheessä Pieksämäellä. Venäjän kieltä opiskeltuaan hän työskenteli vuosina 1975–1983 Helsingin yliopiston venäjän kielen ja kirjallisuuden lehtorina ja sitten Suomen elokuvasäätiössä kansainvälisten asioiden päällikkönä. Vuosina 2002–2006 hän toimi kulttuurineuvoksena Suomen Moskovan-lähetystössä, minkä jälkeen hänet kutsuttiin Moskovan elokuvajuhlien johtajaksi vuosiksi 2007–2009. Suomen Pietarin-instituutin johtajana hän toimi 2011–2012.(Tilaajille.) Kirsi Tykkyläisen tytär on näyttelijä Maria Järvenhelmi. ==Lähteet== Luokka:Suomalaiset diplomaatit Luokka:Vuonna 1949 syntyneet Luokka:Elävät henkilöt Luokka:Suomalaiset kulttuurielämän vaikuttajat Luokka:Suomalaiset elokuva-alan henkilöt
Urania (Kypros)

Urania ( tai Ourania) oli antiikin aikainen kaupunki Kyproksen saarella. Se sijaitsi Kyproksen koillisosan pitkän niemimaan, nykyisen Karpasían niemimaan, pohjoisrannikolla joitakin kilometrejä itään Karpasian kaupungista ja noin kahdeksan kilometriä koilliseen nykyisestä Rizokárpason kylästä. == Historia == Uranian historiasta tiedetään suhteellisen vähän. Kaupunki on hautalöytöjen perusteella saattanut olla olemassa jo geometrisella ja arkaaisella kaudella. Kaupungin varsinaisen paikan arkeologisten löytöjen perusteella se olisi kuitenkin ollut olemassa vasta klassisella kaudella. Demetrios Poliorketes valtasi kaupungin vuonna 306 eaa. rantauduttuaan joukkoineen Kyprokselle Karpasiassa. Tämän jälkeen hän eteni sieltä kohti Salamista. Kaupunki kukoisti edelleen hellenistisellä ja roomalaisella kaudella ja aina varhaiselle bysanttilaiselle kaudelle saakka. Se hylättiin arabien hyökkäysten vuonna 647 jaa. jälkeen. Kaupungin alueella on suoritettu joitakin kaivauksia vuonna 1938. == Rakennukset ja löydökset == Uranian raunioalue käsittää laajan alueen rannalla sekä sisämaan rinteillä. Kaupungin akropolis sijaitsi kaupungin eteläosassa. Akropoliilta on löydetty jonkun rakennuksen rauniot. Ne ovat mahdollisesti peräisin pyhäköstä tai linnoituksesta. Alakaupunki levittäytyi akropoliin ja meren väliselle alueelle. Sieltä on löydetty useiden rakennusten osia, kuten pylväänosia. Kaupungin satamana toimi hevosenkengänmuotoinen luonnonsatamalahti. Sen rannalla on joitakin jäänteitä satamarakennelmista. Kaupungin hautausmaita on löydetty sen länsipuolelta. Haudat ajoittuvat klassiselta hellenistiselle kaudelle. Bysanttilaisen ajan löytöihin lukeutuvat kolmen kirkon rauniot. Ne ovat nykyisin parhaiten näkyvät jäänteet paikalla. Kaupungin paikalta tehdyt esinelöydöt ovat Kyproksen museossa Nikosiassa ja osaksi museoissa eri puolilla maailmaa, kuten Ashmolean Museumissa Oxfordissa. == Lähteet == Luokka:Antiikin Kyproksen kaupungit Luokka:Arkeologiset kohteet Kyproksessa Luokka:Famagustan alue Luokka:İskelen alue
Urania (täsmennyssivu)

Urania ( tai Ourania, "taivaallinen") voi viitata seuraaviin: * Urania, kreikkalaisessa mytologiassa tähtitieteen ja tähdistä ennustamisen muusa eli runotar * Urania, antiikin aikainen kaupunki Kyproksella * Urania, Uraniidae- heimoon kuuluva eteläamerikkalainen perhossuku * 30 Urania, asteroidi * uraanirikaste
Virginia Kirchberger

Virginia Kirchberger (s. 25. toukokuuta 1993) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 87 maaottelua, joissa hän on tehnyt kaksi maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2010 Maltaa vastaan. Seuratasolla Kirchberger edustaa saksalaista Eintracht Frankfurtia. Vuodet 2011–2014 hän edusti BV Cloppenburgia, vuosina 2014–2015 ja 2016–2018 MSV Duisburgia, kauden 2015–2016 1. FC Kölniä sekä vuosina 2018–2020 SC Freiburgia. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Allison Miller

Allison Miller (s. 2. syyskuuta 1985 Rooma, Italia) on yhdysvaltalainen näyttelijä. Hänet tunnetaan muun muassa NBC:n sarjoista Kings ja Ryhmäterapian tarpeessa, Foxin scifisarjasta Terra Nova, sekä Syfyn draamasarjasta Incorporated - pimeyden verkko. == Nuoruus == Miller syntyi Roomassa Margo ja John Winn Millerille vuonna 1985. John työskenteli journalistina yhdysvaltalaiselle The Olympian -sanomalehdelle. Yhdysvaltoihin muutettuaan Miller asui Kentuckyn ja Pennsylvanian osavaltioissa, kunnes kouluaikana Floridan Tallahasseessa tykästyi näyttelemiseen. Usein muuttamaan joutunut Miller on opiskellut Bostonin–, Memphisin Rhodesin ja Floridan yliopistossa. Miller jätti yliopiston kesken vuonna 2006 ja muutti Hollywoodiin tavoittelemaan näyttelijän uraa. == Ura == Millerin ensimmäinen televisioesiintyminen oli tosi-tv ohjelmassa In Search of the Partridge Family. Vuonna 2009 hänen ensimmäinen suurempi televisiorooli oli NBC:n draamasarjassa Kings. Vuonna 2010 Miller kiinnitettiin Skyen rooliin Foxin scifisarjassa Terra Nova. Vuosina 2012–13 Miller oli pääroolissa tilannekomediassa Ryhmäterapian tarpeessa. Elokuvakankaalla Millerin ensimmäinen päärooli oli vuonna 2014 julkaistussa kauhuelokuvassa Devil's Due. Syfy kiinnitti Millerin vuonna 2016 alkaneen Incorporated - pimeyden verkko draamasarjan päärooliin. Miller oli pääroolissa vuonna 2017 julkaistussa Netflix sarjassa Kolmetoista syytä. == Yksityiselämä == Miller meni naimisiin koomikkona ja näyttelijänä tunnetun Adam Neen kanssa kesällä 2012. == Lähteet == == Aiheesta muualla == * Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset näyttelijät
Carina Wenninger

Carina Wenninger (s. 25. toukokuuta 1993) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 116 maaottelua, joissa hän on tehnyt kuusi maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi toukokuussa 2007 Puolaa vastaan. Seuratasolla Wenninger on edustanut saksalaista Bayern Müncheniä vuodesta 2007. Kauden 2022–2023 hän pelaa lainasopimuksella italialaisseura AS Romassa. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Eurooppatie E90

Eurooppatie E90 on yksi itä-länsisuuntaisista eurooppateistä. Se alkaa Portugalin Lissabonista ja päättyy Turkin ja Irakin rajalla sijaitsevalle Ibrahim Khalilin raja-asemalle. == Reitti == Lissabon - Montijo - Setúbal - Evora - Caia - Badajoz - Madrid - Zaragoza - Lérida - Barcelona ... Mazara del Vallo - Alcamo - Palermo - Buonfornello Messina ... Reggio di Calabria - Catanzaro - Crotone - Sibari - Metaponto - Taranto - Brindisi ... Igoumenítsa - Ioánnina - Kozáni - Thessaloniki - Alexandroúpoli - İpsala - Kesan - Gelibolu ... Lapseki - Bursa - Eskişehir - Sivrihisar - Ankara - Aksaray - Adana - Toprakkale - Gaziantep - S. Urfa - Nusaybin - Cizre - Habur - Irak pienoiskuva|pysty=2.0|center|E90:n reitti. Tie kulkee Portugalin, Espanjan, Italian, Kreikan ja Turkin halki, ja suurimpia kaupunkeja tien varrella ovat Lissabon, Madrid, Barcelona, Palermo, Thessaloniki, Bursa, Ankara ja Adana. Tie on piirretty kulkemaan laivareittinä Barcelonan ja Sisilian välillä sekä Italian Brindisistä Kreikan Igoumenítsaan. == Kuvia == Lisbon Bridge.jpg|E90-tietä Lissabonissa Huhtikuun 25. päivän sillalla Autostrada A20 Torregrotta.jpg|E90-tietä Sisiliassa A2 Motorway, Greece - Section Ioannina- Driskos - Driskos-Tunnel, southern entry - 03.jpg|Drískoksen tunneli Ioánninan lähellä Kreikassa ==Lähteet== Luokka:Espanjan liikenne 90 Luokka:Italian tiet Luokka:Kreikan tiet Luokka:Portugalin liikenne Luokka:Turkin tiet
Manuela Zinsberger

Manuela Zinsberger (s. 19. lokakuuta 1995) on itävaltalainen jalkapalloilija, pelipaikaltaan maalivahti. Hän on pelannut Itävallan naisten maajoukkueessa 4. heinäkuuta 2022 mennessä 78 maaottelua. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2013 Sloveniaa vastaan. Seuratasolla Zinsberger on edustanut saksalaista Bayern Müncheniä vuosina 2014–2019 ja siirtyi toukokuussa 2019 englantilaisseura Arsenaliin. == Lähteet == == Aiheesta muualla == Luokka:Itävaltalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Katharina Schiechtl

Katharina Schiechtl (s. 27. helmikuuta 1993) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 61 maaottelua, joissa hän on tehnyt kahdeksan maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2014 Suomea vastaan. Seuratasolla Schiechtl on edustanut saksalaista Werder Bremeniä vuodesta 2013. == Lähteet == Luokka:Itävaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Sarah Puntigam

Sarah Puntigam (s. 13. lokakuuta 1992) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 120 maaottelua, joissa hän on tehnyt 18 maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi maaliskuussa 2009 Walesia vastaan. Seuratasolla Puntigam on edustanut Saksassa Bayern Müncheniä vuosina 2009–2013 ja SC Freiburgia vuosina 2014–2018, Sveitsissä SC Kriensiä kauden 2013–2014 sekä Ranskassa Montpellieria kausina 2018–2022. Kausiksi 2022–2024 hän siirtyi saksalaisseura Kölniin. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Angelique Rockas

Angelique Rockas on kreikalainen Etelä-Afrikassa syntynyt näyttelijä. Rockas on tunnettu ​​Henriettan roolista elokuvassa Kuka pelkää noitia ja osallistui Operaatio Outland. ja näyttämöroolistaan Euripideen Medeiassa .https://archive.org/details/ScreengrabNedChailletMedeaTheTimesReview21Jan1982Pg13 (The Times)https://archive.org/details/Screengrab2SundayTelegraphWomenssWorlds24Januray1982Page (The Sunday Telegraph) Hän on esiintynyt myös Kreikassa esitetyssä ”Emmones Ideas” -televisiosarjassa, jonka ohjasi Thodoros Maragos. Rockas perusti 1980-luvulla International Theatrehttps://archive.today/20160606160808/http://www.thesouthafrican.com/angelique- rockas-bold-theatre-pioneer/ \- nimisen monikulttuurisen teatterin. https://www.lesarchivesduspectacle.net/?IDX_Personne=307866 ==Arkisto== * British Library (Britannian kirjasto) Angelique Rockasin arkisto; länsimaisia käsikirjoituksia * British Film Institute Angelique Rockasin arkisto: kirjeenvaihto ohjaajien kanssa * Bertolt-Brecht-Archiv Bertolt-Brecht-Archiv Akademie der Künste Informationen zu Angelique Rockas Gründerin der Theatercompagnie Internationalist Theatren asiakirjoja == Lähteet == == Aiheesta muualla == * * Pinterest: Angelique Rockas * Les Archives du Spectacle: Angelique Rockas Luokka:Brittiläiset näyttelijät Luokka:Elävät henkilöt Luokka:Kreikkalaiset_näyttelijät Luokka:Apartheidinvastaiset aktivistit
Laura Feiersinger

Laura Feiersinger (s. 5. huhtikuuta 1993) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 91 maaottelua, joissa hän on tehnyt 17 maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2010 Maltaa vastaan. Seuratasolla Feiersinger on edustanut kotimaansa ulkopuolella saksalaisseuroja Herforder SV kaudella 2010–2011, FC Bayern München vuosina 2011–2016, SC Sand vuosina 2016–2018 sekä Eintracht Frankfurt (vuoteen 2020 nimeltään 1. FFC Frankfurt) vuodesta 2018. Laura Feiersingerin isä Wolfgang Feiersinger pelasi jalkapalloa muun muassa Saksan ja Itävallan Bundesliigassa sekä Itävallan maajoukkueessa. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Verena Hanshaw

Verena Hanshaw (o.s. Aschauer, s. 20. tammikuuta 1994) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 84 maaottelua ja tehnyt niissä yhdeksän maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi huhtikuussa 2011 Sloveniaa vastaan. Seuratasolla Hanshaw on edustanut kotimaansa ulkopuolella saksalaisseuroja Herfoder SV kaudella 2010–2011, BV Cloppenburg kausina 2011–2014, SC Freiburg kausina 2014–2016, SC Sand kausina 2016–2018 ja 1. FFC Frankfurt (joka vuonna 2020 vaihtoi nimekseen Eintracht Frankfurt) vuodesta 2018. == Lähteet == Luokka:Itävaltalaiset jalkapalloilijat Luokka:Vuonna 1994 syntyneet Luokka:Elävät henkilöt
Stefanie Enzinger

Stefanie Enzinger (s. 25. marraskuuta 1990) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa kesäkuun 2022 loppuun mennessä 28 maaottelua ja tehnyt niissä kuusi maalia. Hän pelasi muun muassa EM-kisoissa 2017, joissa Itävalta selviytyi välieriin ja Enzinger teki yhden maalin päästyään vaihtopelaajana kentälle alkulohkon Islanti-ottelun viime minuuteilla. Ensimmäisen maaottelunsa hän pelasi syyskuussa 2015 Kazakstania vastaan. Seuratasolla Enzinger on edustanut heinäkuusta 2017 alkaen kotimaansa St. Pölteniä. == Lähteet == Luokka:Itävaltalaiset jalkapalloilijat Luokka:Vuonna 1990 syntyneet Luokka:Elävät henkilöt
Najat Aatabou

Najat Aâtabou (s. 9. toukokuuta 1960 Meknes) on marokkolainen laulaja ja säveltäjä. Lauluissaan hän on tuonut esille marokkolaisen naisen asemaa yhteiskunnassa ja herättää naisia feminismiin. Aatabou syntyi köyhään perheeseen jossa oli viisi poikaa ja neljä tyttöä. Hän unelmoi lakiopinnoista, mutta hänestä tuli sattumalta laulaja. Aatabou oli laulamassa eräissä perhejuhlissa, kun yksi juhlijoista nauhoitti salaa hänen laulunsa ja laittoi sen myyntiin. Kasetista otettiin lukemattomia kopioita ja hänen laulunsa soi pian kaikkialla.http://www.womex.com/virtual/succes_theater_talent/najat_aatbou Perhe halusi Aatabousta jotain muuta kuin laulajaa ja hänen veljensä uhkaisivat tappaa hänet. Hänen oli jätettävä kotinsa ja asuttava kolme vuotta Casablancassa mahdollisimman huomaamattomana.http://www.tiburonfilmfestival.com/filmInfo.php?film_id=3247 Aataboun hitti vuonna 1991 oli nimeltään "Hedi Kebna Bayna", suomeksi "selvä vale". Laulu kertoo miehestä joka pettää vaimoaan täysin avoimesti. Sen jälkeen hänen laulunsa ovat kertoneet naisista. Naisista jotka ovat vahvoja, haavoittuneita, mutta silti valmiita puolustamaan oikeuksiaan. Rohkeiden laulujensa johdosta hän alkoi saada valtavasti ihailijoita. Hänellä on nykyään ihailijoita kaikkialla arabimaissa ja Euroopassa asuvien marokkolaisten keskuudessa. Nykyään Aatabou asuu Ranskassa. Hän on naimisissa marokkolaisen tuottajan, Hassan Dikoukin kanssa. Pariskunnalla on kolme lasta. == Lähteet == == Lisää aiheesta == * http://www.discogs.com/artist/1207187-Najat-Aatabou Luokka:Marokkolaiset laulajat Luokka:Vuonna 1960 syntyneet Luokka:Elävät henkilöt
Lisa Makas

Lisa Marie Makas (s. 11. toukokuuta 1992) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa kesäkuun 2022 loppuun mennessä 70 maaottelua ja tehnyt niissä 19 maalia. Hän pelasi muun muassa EM-kisoissa 2017, joissa Itävalta selviytyi välieriin ja Makas teki yhden maalin alkulohkon ottelussa Ranskaa vastaan. Ensimmäisen maaottelunsa hän pelasi kesäkuussa 2010 Maltaa vastaan. Seuratasolla Makas on edustanut kotimaansa seurojen lisäksi Saksassa SC Freiburgia kaudella 2015–2016 sekä MSV Duisburgia kausina 2016–2020. Kesällä 2020 hän palasi kotimaahansa ja liittyi St. Pöltenin joukkueeseen. Tammikuussa 2022 hän siirtyi Austria Wieniin. == Lähteet == Luokka:Itävaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Miikka Wallin

Miikka Wallin (s. 1987) on suomalainen näyttelijä ja tanssija, joka on tullut tutuksi MTV3-kanavan päivittäissarjasta Salatut elämät, jossa hänen esittämänsä hahmo Pietari Haukkala oli mukana vuosina 2016–2019. Samainen hahmo on esiintynyt myös Rantabaari-sarjassa kahden tuotantokauden ajan 2019–2020. Hän on näytellyt myös muun muassa Lahden kaupunginteatterissa, Tampereen Teatterissa sekä Tampereen Työväen Teatterissa. Wallin on työskennellyt myös tanssijana. Wallin on valmistunut Lahden musiikki- ja draamainstituutista musiikkiteatterilinjalta. Hän aloitti opiskelun teatteritaiteen maisteriksi Teatterikorkeakoulussa vuonna 2019. Wallin on ollut naimisissa vuodesta 2013 myöskin näyttelijänä työskentelevän vaimonsa kanssa. == Filmografia == === Televisio- ja nettisarjat === Vuosi Sarja Rooli Tyyppi 2016–2019 Salatut elämät Pietari Haukkala televisiosarja 2017 Pihlajakadun tuhmat tädit Pietari Haukkala nettisarja 2018 Pahainpäivä Pietari Haukkala nettisarja Soppatykkimiehet Pietari Haukkala nettisarja 2019–2020 Rantabaari Pietari Haukkala televisiosarja == Lähteet == == Aiheesta muualla == * * * Miikka Wallin suomalaisen teatterin Ilona-tietopankissa * Miikka Wallinin profiili Näyttelijäliiton sivuilla Luokka:Elävät henkilöt Luokka:Vuonna 1987 syntyneet Luokka:Suomalaiset näyttelijät Luokka:Suomalaiset tanssijat
Nadine Prohaska

Nadine Prohaska (s. 15. elokuuta 1990) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa muun muassa EM-kisoissa 2017, joissa Itävalta selviytyi välieriin. Seuratasolla Prohaska edustaa St. Pölteniä. == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1990 syntyneet Luokka:Elävät henkilöt
Viktoria Pinther

Viktoria Pinther (s. 16. lokakuuta 1998) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa maaliskuun 2021 loppuun mennessä 26 maaottelua ja tehnyt niissä yhden maalin. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi maaliskuussa 2017 Etelä-Koreaa vastaan. Seuratasolla Pinther edusti kotimaassaan viimeksi St. Pölteniä. Tämän jälkeen hän on pelannut Saksassa SC Sandin joukkueessa kausina 2018–2020 ja Bayer 04 Leverkusenissa kesästä 2020 alkaen. == Lähteet == Luokka:Itävaltalaiset jalkapalloilijat Luokka:Vuonna 1998 syntyneet Luokka:Elävät henkilöt
Aniela Cukier

Aniela Cukier (1900 Varsova – 1944 Varsova) oli Puolassa asunut, juutalaistaustainen taidemaalari.http://leksykon.asp.waw.pl/aniela-cukier/ http://www.mutualart.com/Artist/Aniela-Cukierowna/8ACC91F7C04E1C0E/Biography Ensimmäiset taideopintonsa Cukier suoritti Konrad Krzyżanowskin yksityisessä taidekoulussa. Hän jatkoi opintojaan Varsovan taidekoulussa. Hän harjoitteli ulkoilmamaalausta Kazimierz Dolnyn ja Krzemieniecin taiteilijakylissä. Hänen maisemamaalauksistaan tuli suosittuja ja niitä oli esillä Varsovan taidenäyttelyssä vuonna 1938. Cukier teki enimmäkseen grafiikkaa puulevylle ja hänen aiheinaan olivat Puolan kylät ja kaupungit. Hänen tiedetään tehneen myös öljyvärimaalauksia. Suurin osa hänen töistään tuhoutui toisen maailmansodan aikana. Jäljellä olevat työt ovat arvostettuja niiden viehättävän tyylin vuoksi. == Lähteet == == Aiheesta muualla == * http://www.muzeum.asp.waw.pl/collective/pawtucket/index.php/Search/Index?search=cukier Luokka:Puolalaiset taidemaalarit Luokka:Holokaustissa kuolleet Luokka:Vuonna 1900 syntyneet Luokka:Vuonna 1944 kuolleet
Ode Fulutudilu

Ode Fulutudilu (s. 6. helmikuuta 1990 Kinshasa) on eteläafrikkalainen jalkapalloilija, joka edustaa espanjalaista Málagaa. Vuonna 2018 hän pelasi Suomessa Naisten Liigan Oulu Nice Soccerissa. Hän on pelannut myös Etelä- Afrikan naisten jalkapallomaajoukkueessa ja oli mukana vuoden 2014 Afrikan mestaruuskilpailuissa. Hän pelasi myös vuoden 2019 MM-kilpailuissa. == Lähteet == == Aiheesta muualla == *Ode Fulutudilu Suomen Palloliiton sivuilla Luokka:Eteläafrikkalaiset jalkapalloilijat Luokka:Vuonna 1990 syntyneet Luokka:Elävät henkilöt
Alisha Glass

Alisha Glass (s. 5. huhtikuuta 1988) on yhdysvaltalainen lentopalloilija, pelipaikaltaan passari. Hän voitti maailmanmestaruuden vuonna 2014 ja saavutti olympiapronssia vuonna 2016, ja molemmissa kisoissa hänet valittiin turnauksen parhaaksi passariksi. == Lähteet == Luokka:Yhdysvaltalaiset lentopalloilijat Luokka:Yhdysvaltalaiset olympiamitalistit Luokka:Vuonna 1988 syntyneet Luokka:Elävät henkilöt
Jacques Doillon

Jacques Doillon [ʒak dwajɔ̃] (s. 1944) on ranskalainen elokuvaohjaaja ja -käsikirjoittaja, jonka tuotannon pääosa sijoittuu 1970-, 1980- ja 1990-luvuille. Vuonna 2017 valmistui Rodin, Doillonin elämäkertaelokuva sata vuotta aiemmin syntyneestä kuvanveistäjä Auguste Rodinistä, joka nähtiin Suomenkin teattereissa. Muita Doillonin Suomessa nähtyjä elokuvia ovat nuorisokuvaukset Pikku rikollinen (1990) ja Nuori Werther (1992). (Tilaajille.) (Tilaajille.) ==Valikoitu filmografia== *1975: Un sac de billes *1978: La Drôlesse *1984: La Pirate *1985: La Vie de famille *1986: La Puritaine *1987: Rakastunut nainen (L’Amoureuse) *1987: Comédie! *1990: Pikku rikollinen (Le Petit criminel) *1992: Nuori Werther (Le jeune Werther) *1996: Ponette *1999: Petits frères *2017: Rodin ==Yksityiselämä== Näyttelijä Lou Doillon on Jacques Doillonin ja Jane Birkinin tytär. Heinäkuussa 2024 Ranskan viranomaiset ottivat kiinni Jacques Doillonin, sekä toisen ranskalaisohjaajan Benoît Jacquot’n epäiltyinä raiskauksista. ==Lähteet== ==Aiheesta muualla== * * Luokka:Vuonna 1944 syntyneet Luokka:Elävät henkilöt Luokka:Ranskalaiset elokuvaohjaajat
Illinois-luokka

Illinois-luokka oli Yhdysvaltain laivaston kolmen 1900-luvun alussa valmistetun aluksen muodostama predreadnought taistelulaivaluokka. == Suunnittelu == Alukset pohjautuivat edeltäneeseen Kearsarge-luokkaan, mutta niiden ulkonäköpoikkesi merkittävästi. Aluksille oli tehty etukansi, joka ylsi aina komentosiltaan, mikä nosti keulan vapaan korkeuden etriin. Alusten savuhormit olivat myös vierekkäin, mikä oli ainoa kerta Yhdysvaltain laivaston taistelulaivoilla.Gardiner 2002 s. 142 == Alukset == Alusten hankinta vahvistettiin 10. kesäkuuta 1896 annetulla lailla. Illinois-luokan taistelulaivat Nimi Telakka Kölinlasku Vesille Valmis Kohtalo USS Illinois Newport News Shipbuilding and Drydock Company 10. helmikuuta 1897 4. lokakuuta 1898 16. syyskuuta 1901 USS Alabama William Cramp and Sons 2. joulukuuta 1896 18. toukokuuta 1898 16. lokakuuta 1900 USS Wisconsin Union Iron Works 9. helmikuuta 1897 26. marraskuuta 1898 4. helmikuuta 1901 == Lähteet == * * === Viitteet === *
Fatoumata Coulibaly

Fatoumata Colibaly (s. 1950-luvulla) on Malista lähtöisin oleva journalisti, näyttelijä, ohjaaja ja feministi. Hän kampanjoinut naisten sukupuolielinten silpomista vastaan. Hän on kotoisin Sikasson alueelta.http://maliactu.net/mali-fatoumata-coulibaly-journaliste-a-lortm- comedienne-et-realisatrice-de-films/ Coulibalyn suvusta on tullut muusikoita. Hänen isoäitinsä Bazéko Traoré oli laulaja ja muusikko. Coulibaly työskenteli aluksi Malin radiossa toimittajana ja kuuluttajana, kunnes sai ajatuksen näytelmästä. Hän tapasi ohjaaja Ousmane Sown jonka mielestä siitä pitäisikin tehdä elokuvakäsikirjoitus. Vuonna 2004 ilmestyi senegalilainen elokuva Moolaadé, jossa Colibaly esitti pääroolin. Se kertoo naisesta jolla on taikavoima, Moolaadé, jota hän alkaa käyttää suojellakseen tytärtään silpomiselta. Coulibaly on itse silpomisen uhri. Kriitikko Roger Ebert ylisti elokuvaa ja vuonna 2005 Colibaly voitti parhaan naisnäyttelijän palkinnon Cinemanilan elokuvajuhlilla Filippiineillä. Tämän jälkeen Coulibaly ryhtyi työskentelemään näkyvästi naisten sukuelinten silpomista vastaan. Hänen työstään tehtiin dokumenttielokuva nimeltään Africa on the Move: The Power of Song joka sai ensi-illan vuonna 2010. http://www.worldcrunch.com/uncut-the- war-against-female-genital-mutilation/ Colibaly on tehnyt monia rooleja elokuvissa, televisiosarjoissa ja näytelmissä. Hän työskentelee Malin radio- ja televisioyhtiössä (ORTM). == Lähteet == Luokka:Malilaiset henkilöt Luokka:Toimittajat Luokka:Näyttelijät Luokka:Ohjaajat Luokka:Feministit Luokka:1950-luvulla syntyneet Luokka:Elävät henkilöt
Lentopallon naisten maailmanmestaruuskilpailut 2014

Lentopallon naisten maailmanmestaruuskilpailut 2014 pelattiin Italiassa 23. syyskuuta – 12. lokakuuta. Kilpailukaupunkeina olivat Milano, Verona, Modena, Trieste, Bari ja Rooma. Kisoihin osallistui 24 maata. Mestaruuden voitti Yhdysvallat, joka kukisti Milanossa pelatussa loppuottelussa Kiinan erin 3–1. Pronssiottelussa Brasilia voitti emäntämaa Italian lukemin 3–2. Turnauksen arvokkaimmaksi pelaajaksi valittiin Yhdysvaltain Kimberly Hill. == Sijoitukset == align=center Yhdysvallat align=center Kiina align=center Brasilia 4\. Italia 5\. Dominikaaninen tasavalta 5\. Venäjä 7\. Japani 7\. Serbia 9\. Saksa 9\. Turkki 11\. Belgia 11\. Bulgaria 13\. Alankomaat 13\. Kroatia 15\. Azerbaidžan 15\. Kazakstan 17\. Argentiina 17\. Kanada 17\. Puerto Rico 17\. Thaimaa 21\. Kamerun 21\. Kuuba 21\. Meksiko 21\. Tunisia == Yhdysvaltain mestarijoukkue == Alisha Glass, Kayla Banwarth, Courtney Thompson, Nicole Davis, Kristin Hildebrand, Jordan Larson, Kelly Murphy, Christa Harmotto, Nicole Fawcett, Kimberly Hill, Foluke Akinradewo, Kelsey Robinson, TeTori Dixon, Rachael Adams; päävalmentaja Karch Kiraly. == Lähteet == * * Naisten maailmanmestaruuskilpailut 2014 Naisten maailmanmestaruuskilpailut 2014 Maailmanmestaruuskilpailut 2014 Naisten maailmanmestaruuskilpailut 2014 Luokka:Milanon urheilu